Flóttafólk boðið velkomið – börnin fá að æfa íþróttir frítt 28. janúar 2017 8:38 Aðalstjórnir Ungmennafélags Selfoss og Íþróttafélagsins Hamars í Hveragerði hafa ákveðið að bjóða börnum og unglingum í hópi flóttafjölskyldnanna sem fluttu í bæina í vikunni að æfa endurgjaldslaust hjá félögunum árið 2017 . Þrjár fjölskyldur munu flytja í Hveragerði og á Selfoss og eru tvær þeirra komnar til landsins . Fimmtán börn og unglingar eru í hópnum . Með þessu vonast íþróttafélögin til þess að framtakið hjálpi ungmennunum að aðlagast nýjum aðstæðum og nái sterkri fótfestu í samfélaginu . Rannsóknir hafa sýnt fram á að íþróttaiðkun er talin jákvæð leið fyrir ungmenni til að efla andlega vellíðan sína og mynda ný vináttutengsl og er ekki síst mikilvæg fyrir börn innflytjenda .